OpenLLM-France/wikimedia huggingface dataset:
# Shaun of the Dead

Shaun of the Dead 2004ko Edgar Wright ingeles zinema zuzendariaren beldurrezko komedia beltz filma bat da. Simon Pegg, Nick Frost, Kate Ashfield, Lucy Davis, Dylan Moran, Penelope Wilton eta Bill Nighy aktoreek antzeztu zuten.
Hot Fuzz (2007) eta The World's End (2013) filmekin batera Wright eta Peggek zuzendu, idatzi eta antzeztutako Three Flavours Cornetto trilogia (Hiru Zaporedun Cornetto trilogia) osatzen dute.

## Argumentua

Oharra: Atal honek istorio osoa edo amaiera argitzen du.
Londres. Shaunen (Simon Pegg) biziak irtenbiderik gabeko kalexka bat dirudi. Lanbidez elektrogailu denda bateko saltzailea da eta denbora librea bere etxekide eta adiskidemin Edekin (Nick Frost) "The Winchester" tabernan igarotzen du, bestalde ama (Penelope Wilton) eta Liz (Kate Ashfield) neska-lagunarekin eztabaidatzen du. Lizek harremana moztean, Shaunek bere bizitza zuzentzea erabakiko du: bere neskalaguna berreskuratu beharra dauka, bere amarekin eztabaidatzeari utzi eta azken finean heldu baten ardurei aurre egin. Baina, zoritxarrez, hildakoak berpiztu eta bizidunak jaten hasi dira. Honela bada, Shaunek aurrekoez gain beste arazo horri ere aurre egin beharko dio. Cricket makil bat duela hiriko eta bere auzoko kaleen nagusi bilakatu diren zonbi andana gupidarik gabe borrokatuko du, bide batez Ed lagunarekin batera ama, neska-laguna, eta neska-lagunaren bi etxekideak (Lucy Davis eta Dylan Moran) erreskatatuko ditu, baita gogo txarrez bada ere bere aitaordekoa ere (Bill Nighy)... guztiak ezagutzen duen lekurik babesenera eramango ditu: "The Winchester" taberna.

## Aktoreak

* Simon Pegg: Shaun
* Nick Frost: Ed
* Kate Ashfield: Liz
* Lucy Davis: Dianne
* Dylan Moran: David
* Penelope Wilton: Barbara, Shaunen ama
* Bill Nighy: Phillip, Shaunen aitaordekoa
* Jessica Stevenson: Yvonne
* Peter Serafinowicz: Pete
* Rafe Spall: Noel
* Martin Freeman: Declan
* Reece Shearsmith: Mark
* Tamsin Greig: Maggie
* Julia Deakin: Yvonnen ama
* Matt Lucas: Lehengusu Tom

## Erreferentziak

* ↑ Cornetto delakoa Erresuma Batuan eta Irlandan HB izozki markak saltzen duen izozkia da, Hego Euskal Herrian Frigo eta Ipar Euskal Herrian Miko

## Kanpo estekak

* Shaun of the Dead filmaren iragarkia ikusgai. Youtube.com (Ingelesez)
* Shaun of the Dead filmaren IMDBko fitxa irakurgai (Ingelesez)
* Datuak: Q858724
* Multimedia: Shaun of the Dead / Q858724
# Shaver Lake (Kalifornia)

Shaver Lake Ameriketako Estatu Batuetako erroldak esleitutako leku bat da. Fresno konderrian dago, Kalifornia estatuan. 580 biztanle ditu, 89,520713 kilometro koadroko azaleran banatuta.

## Ikus, gainera

* Fresno konderria

## Kanpo estekak

* Datuak: Q1781197
# Shavano Park (Texas)

Shavano Park Texasko hiri bat da. Bexar konderrian kokatua dago. 2010ean 3.035 biztanle zituen, 8,62 kilometro koadrotan banatuta.

## Ikus, gainera

* Bexar konderria

## Kanpo estekak

* Datuak: Q982253
# Sitters

Sitters Alemaniako udalerria da. Renania-Palatinatua estatuan dago, [[Donnersberg barrutia|Donnersberg]] barrutian. 2014an 115 biztanle zituen 2,63 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q642290
* Multimedia: Sitters, Germany / Q642290
# Sitzendorf

Sitzendorf Alemaniako udalerria da. Turingia estatuan kokatuta dago, [[Saalfeld-Rudolstadt (barrutia)|Saalfeld-Rudolstadt]] barrutian. 2014an 837 biztanle zituen 2,52 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q526451
* Multimedia: Sitzendorf (Thüringen) / Q526451
# Siunik

Siunik (armenieraz: Սյունիք) Armeniaren hamar probintzietako (marz) bat da. Kapan du hiriburua. 4.506 km²-ko azalera du eta 2013an 133.000 biztanle zituen.

## Komunitateak

| Goris | Kapan | Sisian | Meghri |
| Akner Aravus Bardzravan Goris Halidzor Hartashen Harjis Karahunj Karashen Kashuni Khnatsakh Khndzoresk Khot Khoznavar Kornidzor Nerkin Khndzoresk Shinuhayr Shurnukh Svarants Tandzatap Tatev Tegh Vaghatur Verishen Vorotan | Agarak Aghvani Antarashat Arajadzor Artsvanik Atchanan Chakaten Chapni David Bek Dzorastan Egheg Eghvard Geghanush Geghi Kaghnut Kajaran Kajaran Kapan Khdrants Lernadzor Nerkin Hand Nerkin Khotanan Norashenik Nor Astghaberd Okhtar Sevakar Shikahogh Shrvenantz Srashen Syunik Tandzaver Tavrus Tsav Ujanis Vanek Vardavank Verin Khotanan | Aghitu Akhlatyan Angeghakot Arevis Ashotavan Balak Bnunis Brnakot Darbas Dastakert Getatagh Gorayk Hatsavan Ishkhanasar Lor Ltsen Mutsk Njdeh Noravan Salvard Sarnakunk Shaghat Shaki Shenatagh Sisian Spandaryan Tanahat Tasik Tolors Torunik Tsghuk Uyts Vaghatin Vorotan | Agarak Alvank Gudemnis Karchevan Kuris Lehvaz Lichk Meghri Nrnadsor Shvanidzor Tashtun Vahravar Vardanidzor |

## Erreferentziak

* ↑ (pdf) Statistical yearbook of Armenia. General Description. .

## Kanpo estekak

* Datuak: Q2523428
* Multimedia: Syunik Province / Q2523428
# Sittingbourne

Sittingbourne, Ingalaterrako hego-ekialdeko kostaldean dagoen udalerri bat da, Kent konderrian.
2021ean 62.500 biztanle zituen.
* Datuak: Q1626044
* Multimedia: Sittingbourne / Q1626044
# Siudaita

Siudaita mineral bat da eta eudialyte taldearen kidea da.

## Ezaugarriak

Siudaita elementu kimiko mineralaren formula kimikoa hau da: ${\ce {Na8(Mn<sup>2+</sup>2Na)Ca6(Fe<sup>3+</sup>,Mn<sup>2+</sup>)3Zr3NbSi24(Si,\square ,Ti)O74(OH)2Cl*5H2O}}$. trigonal*]]ren arabera sortzen ditu kristalak.

## Erreferentziak

* 1 2 (Ingelesez) «Siudaite: Mineral information, data and localities.» www.mindat.org (Noiz kontsultatua: 12-05-2019).
# Siula Grande

Siula Grande Peruko Andeetan dagoen Huayhuash mendikateko mendi bat da, Lima eta Huánuco departamenduen mugan. 6.345 metroko garaiera du. Siula Chicok, bere bigarren tontorrak, 6260 metroko garaiera du.
Mendia ospetsu egin zen Joe Simpson alpinistaren Touching the Void liburuagatik. Bertan kontatzen da Simpsonek 1985ean, Simon Yatesekin batera, protagonizatu zuen mendiaren igoera eta jaitsiera gorabeheratsua. 2003an izenburu bereko film bat egin zen liburuan oinarrituta. Simpson eta Yates mendebaldeko aurpegitik igo ziren arren, bide horretatik tontorrera igotzen lehenak izan zirelarik, jaitsierarako iparraldeko gandorra aukeratu zuten (ibilbide hau, lehen aldiz, 1936an erabili zuen alemaniar talde batek), jaitsiera oso zaila izan zen, neurri batean, eguraldi txarraren ondorioz. Mendizale guztiek gandorra saihestu dute eta mendebaldeko aurpegitik jaitsi dira. 2002ra arte, hegoaldeko aurpegia ez zen oraindik garaitua izan.

## Kanpo estekak

* Datuak: Q1507682
* Multimedia: Siula Grande / Q1507682
# Sittichok Paso

Sittichok Paso (1999ko urtarrilaren 28a - ) Thailandiako futbolaria da.
Hainbat futbol taldetan jokatu du, esaterako Kagoshima United FC.

## Kanpo estekak

* (Japonieraz) J.League Data Site
* Datuak: Q22007414
* Multimedia: Sittichok Paso / Q22007414
# Sittidae

Sittidae paseriforme ordena hegaztien familia bat da. 22 espezieako eta Sitta generoak ozaharra gehiago dituena.

## Espeziea

* Sitta
** Sitta europaea
** Sitta nagaensis
** Sitta cashmirensis
** Sitta castanea
** Sitta himalayensis
** Sitta victoriae
** Sitta pygmaea
** Sitta pusilla
** Sitta whiteheadi
** Sitta ledanti
** Sitta krueperi
** Sitta villosa
** Sitta yunnanensis
** Sitta canadensis
** Sitta leucopsis
** Sitta carolinensis
** Sitta neumayer
** Sitta tephronota
** Sitta frontalis
** Sitta solangiae
** Sitta oenochlamys
** Sitta azurea
** Sitta magna
** Sitta formosa

## Kanpo estekak

* Datuak: Q205857
* Multimedia: Sittidae / Q205857
* Espezieak: Sittidae
# Siuna

Siuna Nikaraguako Ipar Atlantikoko Eskualde Autonomoko udalerria da. Managuatik 318 kmra eta Puerto Cabezastik 218 kmra dago. Udalerriaren barnean 204 landa-komunitate eta 20 auzo daude. 5.040 km²ko eremua zuen, baina txikiagoa da 2004an Mulukukú bereizi zenetik. 2012an 101.770 biztanle zituen.

## Erreferentziak

* ↑ Municipalities of Nicaragua Statoids.com
* ↑ Población Total, estimada al 30 de Junio del año 2012 Inide.gob.ni

## Kanpo estekak

* Datuak: Q1329302
* Multimedia: Siuna / Q1329302
# Jano (satelitea)

   Artikulu hau Saturnoren sateliteari buruzkoa da, erromatar mitologiako jainkoa gaitzat duena hurrena da: Jano
Jano Saturnoren satelite natural bat da, Saturno X bezala ere ezaguna. Bere izena Jano, erromatar mitologiako jainkotik dator.

## Ikus, gainera

* Saturno
* Saturnoren sateliteak eta eraztunak
* Epimeteo
* Eguzki-sistema

## Kanpo estekak

* Datuak: Q17754
* Multimedia: Janus (moon) / Q17754
# Jano Haitza (Besaya)

    Artikulu hau Besayako mendiari buruzkoa da; beste esanahietarako, ikus «Jano Haitza».
Jano Haitza (gaztelaniaz: Pico Jano) Iguñako haraneko mendia da, 1.289,7 metroko garaiera duena. Besaya eta Pas ibaien arroak banatzen dituen mendizerra batean dago. Administratiboki, Bárcena de Pie de Concha udalerriak kudeatzen du. Bere tontorrean erpin geodesiko bat du.

## Igoera

Gailur horretara igotzea klasikoa da inguruko mendizaleen artean, baina hainbat ibilbide daude, eta fisikoki gailurrera hurbildu daiteke lur orotako zenbait ibilgailutan. Barcena de Pie de Conchatik abiatzen da, Alsako urtegira igotzen den errepide batetik. Ondoren, eskuinerantz igotzen da, asfaltatu gabeko bideetatik. Goiko urtegitik azken zatia igotzea ia ezinezkoa da 4x4 ibilgailuan, lursaila malkartsua delako.

## Erreferentziak

* ↑ (Gaztelaniaz) Instituto Geográfico Nacional. Reseña Vértice Geodésico. .

## Kanpo estekak

* Datuak: Q6074994
# Jano Haitza (Liébana)

    Artikulu hau Liébanako mendiari buruzkoa da; beste esanahietarako, ikus «Jano Haitza».
Jano Haitza (gaztelaniaz: Pico Jano) Kantabriako mendia da, 1.446 metroko garaiera duena. Deva eta Quiviesa ibaien arroak banatzen dituen mendizerra batean dago. Administratiboki, Camaleño eta Vega de Liébana liebanatar udalerriek kudeatzen dute. Bere tontorrean erpin geodesiko bat du.

## Igoera

Tontor horretara iristeko, Vega de Liebanako Dobarganesetik jo behar da, ezkerretara ateratzen den pista bat hartu eta behar bezala seinaleztatuta; lau kilometro eta erdi geroago, gailurrera iritsiko gara. Pista hau fisikoki egokia da lur orotako ibilgailuentzat.

## Erreferentziak

* ↑ (Gaztelaniaz) Egile Asko. (2008). Liébana y letras. Kantabriako Unibertsitatea, 12 or..
* ↑ (Gaztelaniaz) Instituto Geográfico Nacional. Reseña Vértice Geodésico. .
* ↑ (Gaztelaniaz) Roberto Río Calonge. Dobarganes-Pico Jano-Dobarganes. .

## Kanpo estekak

* Datuak: Q5847260
* Multimedia: Pico Jano / Q5847260
# Janoren arkua

Janoren arkua, latinez Ianus Quirinus, antzinako arku erromatar laukoitz bat da, Erroman dagoena, Foro Boarioan, Argentarioen Arkua dagoen tokitik gertu. Erroman kontserbatzen diren erromatar garaipen arku urrietako bat da.

## Deskribapena

Arku laukoitza, haitzurdinez eginiko eraikin bat da, bere neurriak, 16 metro garai eta 12 metro zabal direlarik. Egindako azterketen arabera, arkua, ziur aski, K. a. IV. mendean eraiki zen, beharbada, toki berean zegoen beste bat ordezkatuz.
Janoren arkua, ezin daiteke, berez, garaipen arkutzat hartu, baizik eta bere funtzioa, Foro Boarioaren mugetako bat adieraztea izango zela. Egiturak, zenbait horma-hobi ditu, hauen kupula erdiek, maskor forma dutelarik, eta, antzinatean, Erdi Aroan erauziak izan ziren kolomadi txiki batzuk zituzten. Erdi Aroan, zehazkiago XIII. mendean, gotorleku bat eraiki zen arku honen teilatupean.
Arkuaren hego-ekialdeko oinarrian, goragoko mailetara daroan ate bat dago. Arkua koroatuz, teilatupe bat egon behar izan zuen, eraikina, piramide batekin amaitua egon izana litekeena delarik. Jatorrizko inskripzioaren zatiak, gertu dagoen San Giorgio al Velabro elizan daude.

## Kanpo estekak

* Datuak: Q580555
* Multimedia: Arch of Janus (Rome) / Q580555
# Janosch

Janosch, jaiotza-izena Horst Eckert (Hindenburg, Silesia Garaia, gaur egun Zabrze, Polonia, 1931ko martxoaren 11) alemaniar idazle eta ilustratzailea da.

## Lana

Die Zeit egunkarian hasi zen kontakizunak eta ilustrazioak plazaratzen, eta 1960ko hamarkadaren hasieran argitaratu zituen haurrentzako lehen liburuak, bere marrazkiez hornituak gehienak: Flieg, Vogel, flieg (1971, “Hegan egizu, txoria, hegan egizu”) eta Oh, wie schön ist Panama (1978, Oi, “zein ederra den Panama”). Telesailak kritikatuz, western-istorioak eta lapurrenak idatzi zituen, esate baterako, Der Mäusescheriff (1969, “Saguen sheriffa”), eta beste tankera bateko komikiak egin zituen: Die Globericks 1-5 (1973-1975, “Globericktarrak”). Helduentzat bi nobela idatzi ditu: Cholonek oder Der liebe Gott aus Lehm (1972, “Cholonek edota buztinezko jainko maitea”) eta Sacharin im Salat (1975, “Sakarina entsaladan”).
Bere testuetan ez dago alegiazko elementurik, aitzitik, aurrez aurre jartzen ditu herri ipuinetako mundu idiliko eta harmoniatsua eta gaur egungo errealitatea, esate baterako, Janosch erzählt Grimm´s Märchen (1972, “Janosch Grimmtarren ipuinak kontatzen”) liburuan, eta aldi berean, westernak eta komikiak ipuin herrikoiaren elementuez aberasten ditu. Polski Blues (1991) eta Shäbels Frau (1992, “Shäbelen emaztea”) nobelak ere idatzi ditu.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q77206
* Multimedia: Janosch / Q77206
# Jano (Honduras)

Jano Hondurasko Olancho departamenduko udalerri bat da. 362.71 km²ko azalera du eta 2013ko datuen arabera 4443 biztanle zituen.

## Erreferentziak

* ↑ (Gaztelaniaz) Instituto Nacional de Estadística. Censo de Población y Vivienda 2013. (Noiz kontsultatua: 2020-05-04).

## Kanpo estekak

* Datuak: Q371054
# Jano Haitza

Jano Haitza (gaztelaniaz: Pico Jano) Kantabriako bi mendien toponimoa da:
* Jano Haitza (Liébana).
* Jano Haitza (Besaya).
# Janos (udalerria)

Janos Mexikoko udalerri bat da. Chihuahua estatuan kokatua dago. 2010ean 10.953 biztanle zituen 7.426,36 km²ko azaleran. Herriburua [[Janos (Janos)|Janos]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q1998799
* Multimedia: Janos Municipality / Q1998799
# Johann Palisa

Johann Palisa (1848ko abenduak 6-1925eko maiatzak 2), astronomo austriar bat izan zen, Opavan jaioa, Silesia austriarrean, gaur egun Txekiar Errepublikaren zati dena.
Asteroide ugari aurkitu zituen, 122 guztira, 136 Austriatik hasi 1874an eta 1073 Gellivararaino 1923an.
1866tik 1870 arte, Palisak, matematikak eta astronomia ikasi zituen Vienako Unibertsitatean, baina ez zen 1884 arte graduatu. Hala eta guztiz ere, 1870ean, laguntzailea zen unibertsitateko behatoki astronomikoan, eta, urte bete beranduago, Genovako behatokian postu bat lortu zuen. Bost urte beranduago, 27 urterekin, Austriar itsas armadak gaur egun Kroaziakoa den Pula hiriko behatoki astronomikoko zuzendari bihurtu zen. Han aurkitu zuen bere lehen asteroidea, 1874ko martxoak 18an. Pulan egon zen denboran, teleskopio errefraktore txiki bat erabili zuen bilaketan laguntzeko. Hogeitazazpi planeta txiki eta kometa bat aurkitu zituen orotara.
1935ean, UAIak, Ilargiko krater bati bere izena ematea erabaki zuen. 914 Palisana asteroideak ere, bere izena darama.
* Datuak: Q78486
* Multimedia: Johann Palisa / Q78486
# Johann Peter Hasenclever

Johann Peter Hasenclever (1810eko maiatzaren 18a - 1853ko abenduaren 16a) alemaniar margolaria izan zen.
Remscheiden jaioa. Düsseldorfeko Akademian ikasi zuen eta bere irakaslea Wilhelm von Schadow izan zen. Munich eta Italian urte batzuk bizi ondoren 1842 urtean Düsseldorfera itzuli zen.

## Lanak

Bere lanak umorezko kutsua dute, besteak beste, "Familia bateko liskarra" (1837, Pinakoteka Berria, Munich); "Ardo dastaketa," eta "Irakurketa gela" (1843, biak Berlineko National Galleryn); "Topers ardo bodegan" (1847, Ravené Galeria, Berlin).
Bestelako lan batzuk Hieronymus Jobs im Examen (Azterketa) (1840, Pinakothek Berria, Munich); "Eskola" (1846, Ravené Galeria, Berlin); eta "Gaueko zaindari lanak" (1852, Ravené Galeria, Berlin). Erretratugile arrakastatsua ere izan zen.

## Iruditegia

* Tailerreko eszena, 1836
* Ardoak dastatzen
* Sentimentala, 1846
* Johann Wilhelm Preyerren autoerretratua, 1846.
* Datuak: Q63531
* Multimedia: Johann Peter Hasenclever / Q63531
# Johann Rudolf Zumsteeg

Johann Rudolf Zumsteeg (Sachsenflur, Odenwald, 1760ko urtarrilaren 10a - Stuttgart, 1802ko urtarrilaren 27a) alemaniar musikagilea izan zen. Schillerren adiskide izan zen. Weimarko gorteko kapera-maisu izan zen, eta operako eta dukearen kontzertuetako zuzendari. Lied erromantikoaren aitzindarietako bat izan zen, eta Schubertek biziki miretsi zuen. Eragina izan zuen gainera Reichart, Zelter, Schumann, Kelin eta Loeverengan. Operak, kantatak, biolontxelorako musika eta antzerkirako musika ere idatzi zuen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q455766
* Multimedia: Johann Rudolf Zumsteeg / Q455766
# Johann Michael Fischer

Johann Michael Fischer (Burglengenfeld, 1692ko otsailaren 18a - Munich, 1766ko maiatzaren 6a) alemaniar arkitektoa eta dekoratzailea izan zen. Bavariako barrokoaren garaiko arkitekto nagusietako bat da, erlijio-arkitekturan, batez ere.

## Ezaugarriak

Cuvilliés-ekin batera lan egin zuen Aufhausengo elizan (1736-1751) eta Municheko Sankt Michael de Berg elizan. Argizko guneak nabarmendu zituen, elizak garaiagoak eginez. Apainduria oparoa eman zien erretaulei, eta igeltsuzko irudi mugikor, irregular eta hautsiak jarri zituen ingurune zuri zabaletan, era horretara Bavariako eta Suabiako apainketa barrokoaren gailurra erdietsiz. Ottobeurengo (1737-1766) eta Diessengo elizak egin zituen, besteren artean.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q72959
* Multimedia: Johann Michael Fischer / Q72959
# Johann Peter Süssmilch

Johann Peter Süssmilch (Zehlendorf, 1707ko irailaren 3a - Berlin, 1767ko martxoaren 22a) alemaniar apaiza izan zen, ezaguna estatistikaren historian demografiari egindako ekarpenengatik. Hain zuzen ere, datuak aztertuz, jaiotzetan dagoen sexu-proportzioen berdintasuna jainkoaren existentziara froga moduan baliatu zuen.
* Datuak: Q64375
* Multimedia: Johann Peter Süßmilch / Q64375
# Johann Nestroy

Johann Nepomuk Eduard Ambrosius Nestroy (Viena, 1801ko abenduaren 7a - Graz, 1862ko maiatzaren 25a) Biedermeier garaiko austriar abeslari, aktore eta antzerkigilea izan zen.
Zuzenbide ikasketak utzi eta aktore bihurtu zen eta 1822an Theater am Kärntnertorren Txirula Magikoa operako Sarastroren papera abestu zuen. Vienan urtebete eman ondoren Amsterdamera joan zen bi urtez kantatzera. 1825etik 1831ra beste leku batzuetan abesten jarraitu zuen, hala nola Brünn, Graz, Pressburg, Klagenfurt, Viena eta Lember.
Arrakasta handia izan zuen antzezlanen egile gisa. Komediak parodiarako eta kritikarako erabili zituen, zentsura kontu handiz saihestuz. Laurogei bat komedia idatzi zituen, non musikak paper garrantzitsua izan zuen. Horietan hitz-jokoak ugari ziren eta Vienako alemaniera hizkuntza formalagoarekin nahasten zuen.
* Datuak: Q44862
* Multimedia: Johann Nestroy / Q44862
# Johann Reinhold Forster

Johann Reinhold Forster (1729ko urriaren 22a - 1798ko abenduaren 9a) eskoziar jatorriko alemaniar naturalista izan zen. Ornitologiaren jaiotzan ekarpenak egin zituen bai Europan baita Ipar Amerikan ere. James Cook naturalistak Ozeano Barean zehar egin zuen bigarren bidaiko naturalista ofiziala izan zen, bere semea zen Georg Forsterrekin batera.
Bere omenez forsterita minerala izendatu zuten.
* Datuak: Q213570
* Multimedia: Johann Reinhold Forster / Q213570
* Espezieak: Johann Reinhold Forster
# Idiazabalgo gaztetxea

Idiazabalgo gaztetxea (herriko ahoskeran, Izalgo gaztetxea) 2000 urtean abiarazi zen, horretarako lokala eskuratu zenean, herriko plazan,kultur etxeko behe solairuan. Ekimena aurrera eraman zuena urtebete lehenago sortutako Idiazabalgo Gazte Asanblada izan zen. Aurrerago, gaztetxea lekuz aldatu zen eta gaur egun udaletxe zaharreko eraikinean dago.

## Ikus, gainera

* Euskal Herriko gaztetxeen zerrenda

## Kanpo estekak

* Datuak: Q12259952
# Idilio (Léon Bonnat)

Idilio (frantsesez: Idylle) Léon Bonnat lapurtar margolariaren margolan bat da, oihal gaineko olio pinturaren teknikarekin 1890ean egina. Gaur egun Baionako Léon Bonnat museoan dago ikusgai. Parisko 1900eko Nazioarteko Erakusketan erakutsi zen. Neurri hauek ditu: 202 (altuera) × 122 (zabalera) cm.

## Deskribapena

Gai mitologikoa du. Eszenan, emakume bat eta gizon bat biluzik ageri dira. Bikote gaztea izadiko leku babestu batean dago, zuhaitz handi baten babesean, dantza antzeko mugimendu batean, nahiz eta emakumea oso estatiko egon. Aurrez aurre jarrita, eskuak altxatuta eta elkartuta dituzte. Biak, baina batez ere neska, argi bizi baten azpian daude; eta hori da margolanaren ezaugarri nagusia, argia. Mutilaren aurrealdea ikusten da, sexu organoak landarez estalita dituela. Neska, aldiz, bizkarrez ikusten dugu.
Behean, ezkerraldean, margolariaren izena dago idatzita.

## Kanpo estekak

* Datuak: Q106475017
# Idilioa kirol zelaian

Idilioa kirol zelaian (gaztelaniaz: Idilio en los campos de sport) Aurelio Artetaren margolan bat da. 1913 eta 1915 artean margotu zuen, eta Rafael Moreno Pitxitxi eta bere neska-lagun (eta gerora emazte) Avelina Rodríguez agertzen dira. Beste bertsio batzuen arabera Ignacio Zuloagaren iloba zen Dolores Zuloaga eta Jose Maria Belaustegigoitia dira agertzen direnak.
Margolana Athleticen jabetzarena da, baina Bilboko Arte Ederren Museoan dago ikusgai.

## Testuingurua

Margolana Athleticek enkargatu zion Aurelio Artetari, eta ez-ohiko gai bat du enkargu baterako: jokalari baten eta jarraitzaile baten arteko maitasun irudia. Garai horretan goi klaseko emakume asko joaten ziren futbolera, baina Athleticek 1913tik aurrera erabili zuen ereserkiari erreferentzia bat bada ere, futbola ikustera zihoazen neskei buruz hitz egiten baitu:
| « | En España entera triunfa la canción del ¡Alirón! y no hay chico deportista que no sepa esta canción. Y las niñas orgullosas hoy le dan su corazón a cualquiera de los once del Athletic campeón. | » |
Artetak, beraz, esaldi hau islatu zuen margolanean.

## Data

Ohituraz esan da margolana 1917 inguru egin zuela, baina jokalariak praka urdinak daramatza, 1915ean erabiltzeari utzi egin zioten jantzia.

## Erreferentziak

* ↑ (Gaztelaniaz) «Pichichi es Dani» El Correo 2018-11-23 (Noiz kontsultatua: 2021-01-01).
* ↑ «Athletic Club de Bilbao. Calcio, arte, cultura e tradizione. Fútbol, arte, cultura y tradición» artefootball.com (Noiz kontsultatua: 2021-01-01).
* ↑ Turuzeta, Josu, 1951-. El Athletic Club : origen de una leyenda o cuando el león era aún cachorro. ISBN 978-84-7148-523-6. PMC 811590017. (Noiz kontsultatua: 2021-01-01).

## Kanpo estekak

* Datuak: Q104623443
# Idiazabalgo Udal Liburutegia

Idiazabalgo Udal Liburutegia Plaza Nagusiko 1n dago. 1960 ean sortu zen. Euskadiko Irakurketa Publikoko Sarearen parte hartzaile da.

## Kanpo estekak

* , Idiazabalgo Udaleko informazioa.
* , Idiazabalgo Udal Liburutegia sortzeko agindua, Espainiako Aldizkari Ofizialean argitaratua.
* , Euskadiko Irakurketa Publikoko Sarearen katalogo bateratua.
* Datuak: Q16517606